ངས་དེ་རིང་བོད་ཀྱི་བུད་མེད་སྐོར་གྱི་རྩོམ་ཡིག་འདི་སྤེལ་བའི་དམིགས་ཡུལ་ནི།དང་པོ།འདི་ནི་རང་ཉིད་བུད་མེད་ཅིག་ཡིན་པའི་ཆ་ནས་ཆེས་ཚོར་ཤུགས་རྣོ་བ་དང་ཆེས་སྡོད་བཟོ་མི་སྟེར་བའི་གནད་དོན་ཞིག་ཏུ་གྱུར་ཡོད་པའི་ཁར།མཐའ་འཁོར་གྱི་བུད་མེད་རྣམས་ཀྱི་སྡུག་བསྔལ་དང་རྐྱེན་ངན་ཡང་དེ་ཡིན།གཉིས་པ།མི་རིགས་ཆགས་འཇིག་ལ་འཕྲད་པའི་ལོ་རྒྱུས་ཀྱི་དཀྱོགས་མཚམས་འདིར་བོད་ཀྱི་བུད་མེད་རྣམས་ད་ནི་སྲོལ་རྒྱུན་གྱི་༼སྐྱེ་དམན་༽གྱི་གནས་བབས་སྒང་མི་སྡོད་པར་༼བོད་མི་ཞིག༽ཡིན་པའི་འདུ་ཤེས་དང་ལེན་ཐོག་ཕོ་མོ་འདྲ་མཉམ་ངང་སྤྱི་ཚོགས་ཀྱི་འོས་འགན་ལེན་པ་དང༌།དེའི་སླད་རང་ཉིད་ཀྱི་མི་ཚེ་འབུལ་ཐུབ་པ་གནང་ཐབས།གསུམ་པ།རྩོམ་ཐུང་འདི་སྐྱེས་པ་དང་སྐྱེས་མའི་བར་སེམས་བདེ་བག་ཕེབས་ངང་བསམ་ཚུལ་བརྗེ་རེས་ཐེངས་ཤིག་ཡོང་པའི་རྒྱུ་རུ་འགྱུར་བར་རེ་བ་བརྒྱབ་ཡོད།བཞི་བ།ནང་ཚང་ངམ་ཁྱིམ་ཚང་ཡོད་ཚད་ནང་བཟའ་ཟླ་ཕན་ཚུན་བར་བརྩི་བཀུར་དང་རྒྱབ་བསྐྱོར།འདྲ་མཉམ།ཕན་ཚུན་བར་བརྩེ་དུང་གི་སྔོན་འགྲོའི་ཆ་རྐྱེན་འོགབསྐྱར་དུ་དོ་མཉམ་གསར་བ་དང་ཞི་མཐུན་གསར་བ་བརྙེད་ཐུབ་ཐབས་བཅས་ཀྱི་སླད་དུ་ཡིན།འདིའང་ངས་ལོ་མང་རིང་སྤྱི་ཚོགས་ལ་སྤེལ་བའི་སེམས་གཏིང་གི་གླེང་མོལ་ཐེངས་ཤིག་ཀྱང་ཡིན།